ทำลายเพื่อสร้างภาพ?
ยังไม่แน่ชัดว่าการประชุมสุดยอดผู้นำ (ซัมมิต) ครั้งประวัติศาสตร์ ระหว่างประธานาธิบดีโดนัลด์ ทรัมป์ แห่งสหรัฐฯ กับนายคิม จอง-อึน ผู้นำเกาหลีเหนือ จะมีขึ้นได้ตามกำหนดเดิมที่สิงคโปร์ใน 12 มิ.ย.นี้หรือไม่ หลังทรัมป์ส่งจดหมายถึงคิม จอง-อึน เมื่อ 24 พ.ค. ขอยกเลิกซัมมิต แต่วันถัดมากลับลำบอกว่าซัมมิตอาจมีขึ้นได้ตามเดิม,ไม่กี่ชั่วโมงก่อนทรัมป์ขอยกเลิกซัมมิต เกาหลีเหนือเพิ่งใช้ระเบิดทำลายแหล่งทดสอบระเบิดนิวเคลียร์ ปุง กเย-รี โดยมีสื่อต่างชาติ รวมทั้งสหรัฐฯ และเกาหลีใต้คู่อริ ร่วมเป็นสักขีพยาน อ้างว่าเพื่อแสดงความจริงใจและโปร่งใสของโสมแดงที่จะยุติการทดสอบระเบิดนิวเคลียร์ดังที่สัญญาไว้,แหล่งทดสอบปุง กเย-รี ตั้งอยู่ที่ภูเขามอนทัป ภูเขาหินแกรนิตสูงกว่า 2,000 เมตร ใน จ.ฮัมกยองเหนือ ทางภาคตะวันออกเฉียงเหนือ ใกล้พรมแดนจีน มีการขุดอุโมงค์ใต้ภูเขาจากหลายทิศทางเพื่อทดสอบระเบิดนิวเคลียร์ถึง 6 ครั้งแล้ว,การทดสอบครั้งแรกและครั้งที่ 2 ในอุโมงค์ทิศตะวันออกและตะวันตกมีขึ้นในปี 2549 สมัยคิม อิล-ซุง บิดาของคิม จอง-อึน เป็นผู้นำ แต่ล้มเหลว เพราะมีแรงระเบิดแค่ 1 กิโลตัน แต่หลังคิม จอง-อึน ขึ้นมาเป็นผู้นำในปี 2554 การทดสอบอีก 4 ครั้งหลังในอุโมงค์ด้านเหนือและตะวันตกก้าวหน้าสำเร็จรวดเร็วมาก,ครั้งล่าสุดเมื่อเดือน ก.ย.ปีที่แล้ว แรงระเบิดสูงถึง 250 กิโลตัน สูงกว่าครั้งแรกถึง 250 เท่า สูงกว่าระเบิดปรมาณูที่สหรัฐฯใช้ถล่มเมืองฮิโรชิมาของญี่ปุ่นสมัยสงครามโลกครั้งที่ 2 ในปี 2488 ถึง 16 เท่า และต่อมาเกาหลีเหนือประกาศว่าการพัฒนาระเบิดนิวเคลียร์ควบคู่กับขีปนาวุธซึ่งมีพิสัยยิงไกลครอบคลุมทั่วแผ่นดินสหรัฐฯได้แล้วนั้น สำเร็จลุล่วงตามเป้าหมาย ทำให้กลายเป็นชาติมหาอำนาจนิวเคลียร์เต็มขั้น,โลกภายนอกรู้เรื่องแหล่งทดสอบปุงกเย-รี ได้จากภาพถ่ายดาวเทียมและการตรวจจับแผ่นดินไหวเท่านั้น ซึ่ง จีน หวั่นวิตกว่าจะมีกัมมันตภาพรังสีรั่วไหลเข้าแผ่นดินจีน แม้ยังไม่มีหลักฐานยืนยันแน่ชัด,นักวิเคราะห์จำนวนมากชี้ว่า การทำลายแหล่งทดสอบปุง กเย-รี เกาหลีเหนือไม่ได้เสียอะไรเลย เพราะการทดสอบ 6 ครั้ง ได้ข้อมูลเรื่องระเบิดนิวเคลียร์ครบถ้วนเป็นที่พอใจแล้ว อีกทั้งการทดสอบถึง 6 ครั้งทำให้โครงสร้างภูเขามอนทัปยุบตัวพังเสียหายจนใช้ทดสอบไม่ได้อีกต่อไป,แต่เกาหลีเหนือยืนยันว่าไม่จริง อ้างว่ายังมีอุโมงค์ใหญ่ที่สุดอีก 2 แห่งที่มีสภาพดี พร้อมใช้ทดสอบระเบิดนิวเคลียร์ได้ทุกเมื่อ แต่ที่ยอมทำลายทิ้ง เพื่อแสดงไมตรีจิตและความจริงใจก่อน ซัมมิต กับสหรัฐฯ,บวร โทศรีแก้ว
ไม่กี่ชั่วโมงก่อนทรัมป์ขอยกเลิกซัมมิต เกาหลีเหนือเพิ่งใช้ระเบิดทำลายแหล่งทดสอบระเบิดนิวเคลียร์ ปุง กเย-รี โดยมีสื่อต่างชาติ รวมทั้งสหรัฐฯ และเกาหลีใต้คู่อริ ร่วมเป็นสักขีพยาน
ปุง กเย-รี,ระเบิดนิวเคลียร์,คิม จอง อึน,หน้าต่างโลก,บวร โทศรีแก้ว